Xitoyda sel kelishi oqibatida halok bo‘lganlar soni 23 kishiga yetdi

Xitoyning Sichuan viloyatida sel kelishi oqibatida halok bo‘lganlar soni 23 kishiga yetdi, yana ikki kishi hali ham bedarak yo‘qolgan, deb hisoblanmoqda. Bu haqda “RIA Novosti” xabar bermoqda.

Avvalroq hodisa oqibatida olti kishi halok bo‘lgani, 20 kishi bedarak yo‘qolgani haqida xabar berilgan edi.
Tabiiy ofat oqibatida Puge nohiyasida 70 dan ziyod inshoot vayron bo‘lgan. Qidiruv-qutqaruv ishlari davom etmoqda.
https://twitter.com/DwnewsDWnews/status/894830858632167425
Mahalliy ma’muriyat ma’lumotlariga ko‘ra, favqulodda holatga 10 kundan beri tinimsiz davom etayotgan kuchli yog‘ingarchilik sabab bo‘lgan.